Komisjoni määrus (EÜ) nr 471/2002,

15. märts 2002,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2433/2001, [2] eriti selle artiklit 9,

ning arvestades järgmist:

(1) Määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) Käesoleva määruse lisas oleva tabeli punktides 1, 3, 4 ja 5 loetletud kaupade puhul on asjakohane, et järgides ühenduses jõus olevaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse lisas oleva tabeli punktides 1, 3, 4 ja 5 nimetatud sätetele.

(5) Käesoleva määruse lisas oleva tabeli punktis 2 loetletud kaupade puhul on asjakohane, et siduva tariifiinformatsiooni saaja võib vastavalt määruse (EMÜ) nr 2913/92 artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse lisas oleva tabeli punktis 2 nimetatud sätetele.

(6) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisa 1. veerus kirjeldatud kaubad klassifitseeritakse koondnomenklatuuris 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt määruse (EMÜ) nr 2913/92 artikli 12 lõikele 6 veel 60 päeva jooksul tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse lisas oleva tabeli punktides 1, 3, 4 ja 5 nimetatud sätetele.

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse lisas oleva tabeli punktis 2 nimetatud sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. märts 2002

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 329, 14.12.2001, lk 4.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Vahtplastist ese paksusega ligikaudu 4 mm (mõõtmed ligikaudu 20 × 24 cm), peaaegu ristkülikukujuline, ümardatud nurkadega, üks külg kaetud umbes 0,2 mm paksuse mitmevärvilise trükimustrilise trikookanga kihiga(Hiirematid ja muud samalaadsed esemed)(Vt foto nr 618) | 63079010 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XI jaotise märkuse 7 punktiga a ja märkuse 8 punktiga a, grupi 59 märkusega 1 ja märkuse 2 punkti a alapunktiga 5, grupi 63 märkusega 1 ja märkuse 2 punktiga a ning CN-koodide 6307, 630790 ja 63079010 sõnastusega Toode on "valmistoode" XI jaotise märkuse 7 punkti a tähenduses, sest on lõigatud teisiti kui ruudu- või ristkülikukujuliseks Klassifitseerimine gruppi 39 on grupi 59 märkuse 2 punkti a alapunkti 5 kohaselt välistatud, sest trikookangast ei ole kasutatud eranditult tugevdusmaterjalina. Vt ka harmoneeritud süsteemi selgitavate märkuste üldkaalutluste osa grupi 39 kohta (plasti ja tekstiili kombinatsioonid), punkt d XI jaotise märkuse 8 punkti a kohaselt kuuluvad valmistooted gruppidesse 61—63 |

2.Vahtplastist ese paksusega ligikaudu 4 mm (mõõtmed ligikaudu 20 × 24 cm), peaaegu ristkülikukujuline, ümardatud nurkadega, üks külg kaetud umbes 0,2 mm paksuse ühevärvilise trikookanga kihiga(Hiirematid ja muud samalaadsed esemed)(Vt fotod nr 612 A + B) | 39269099 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 39 märkusega 1, XI jaotise märkuse 1 punktiga h, grupi 59 märkusega 1 ja märkuse 2 punkti a alapunktiga 5 ning CN-koodide 3926, 392690 ja 39269099 sõnastusega Klassifitseerimine XI jaotisse on grupi 59 märkuse 2 punkti a alapunkti 5 kohaselt välistatud, sest trikookangast on kasutatud eranditult tugevdusmaterjalina. Vt ka harmoneeritud süsteemi selgitavate märkuste üldkaalutluste osa grupi 39 kohta (plasti ja tekstiili kombinatsioonid), punkt d |

3.Ristkülikukujuline, ligikaudu 4 mm paksune vahtplastist (polüuretaan) ese (mõõtmetega umbes 20 × 21 cm), kaetud ühelt küljelt ligikaudu 0,2 mm paksuse mitmevärvilise trükimustrilise trikookanga kihiga(Hiirematid ja muud samalaadsed esemed)(Vt foto nr 619) | 59032090 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XI jaotise märkuse 7 punktiga a, grupi 59 märkusega 1 ja märkuse 2 punkti a alapunktiga 5 ning CN-koodide 5903, 590320 ja 59032090 sõnastusega Tooted ei ole "valmistooted" XI jaotise märkuse 7 punkti a tähenduses, sest on lõigatud ristkülikukujuliseks Klassifitseerimine gruppi 39 on välistatud grupi 59 märkuse 2 punkti a alapunkti 5 kohaselt, sest trikookangas on kaetud mitmevärvilise trükimustriga ning ei ole seetõttu üksnes tugevdusmaterjal. Vt ka harmoneeritud süsteemi selgitavate märkuste üldkaalutluste osa grupi 39 kohta (plasti ja tekstiili kombinatsioonid), punkt d |

4.Kerge ühevärvilisest kangast silmkoerõivas naistele või tütarlastele (86 % nailonit, 14 % elastaani) keha peal kandmiseks, ulatub üle rinna, kitsaste reguleeritavate õlapaeltega. Ees ja taga sügav, lõhikuta kaelaväljalõige. Kaelaväljalõikes ja kaenlaaukudes on trikookangast õmmeldud kandidRõivaesemel on erineva elastsusega silmkoelised küljedetailid ning ees elastne tugevdusMööda rinnaalust kulgevad rinna loomulikku kuju järgivad seestpoolt tugevdatud õmblusedEseme alumisel äärel on umbes 2 cm laiune kummipael, mis tagab eseme liibuvuse kehale(Rinnahoidja)(Vt foto nr 615) | 62121090 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 61 märkuse 2 punktiga a ning CN-koodide 6212, 621210 ja 62121090 sõnastusega Esiosa elastne tugevdus, mis tõmbab riide kokku ning aitab moodustada kausile iseloomulikku ümarat vormi, võimaldab rinnakausid eraldada rinnahoidjale iseloomulikul viisil Õmblused järgivad rinna kuju ning vormivad riide kausikujuliseks Õmbluste tugevdus siseküljel muudab toote jäigemaks ning tagab koos elastsete külgdetailidega rinnahoidja puhul vajaliku toe vastavalt harmoneeritud süsteemi rubriigi 6212 selgitavate märkuste esimesele lõigule |

5.Ristkülikukujuline valmistoode (mõõtmetega ligikaudu 110 × 160 cm) riidest (100 % puuvilla), mille kaks lühemat külge on punutud nööride abil kinnitatud puust latile (pikkusega ligikaudu 110 cm). Nööride erinev pikkus annab riidele ebasümmeetrilise kuju. Puust lati kohal on kahest punutud nöörist ja metallrõngast kinnitusseadis, mis võimaldab eseme näiteks konksu külge kinnitada. Esemel ei ole kindlat istumiseks määratud kohta(Võrkkiigelaadne toode)(Vt foto nr 617) | 63069100 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XI jaotise märkuse 7 punktiga e ja märkuse 8 punktiga a, grupi 63 märkusega 1 ning CN-koodide 6306 ja 63069100 sõnastusega Muud riidest valmistooted kuuluvad XI jaotise märkuse 8 punkti a ning grupi 63 märkuse 1 kohaselt gruppi 63 Üldeeskirjade 1 ja 6 kohaselt klassifitseeritakse toode objektiivseid omadusi arvesse võttes matkatarvete alla, sest toode on ristkülikukujulisest riidest valmistoode, mis riputatakse mõlemalt küljelt punutud nööridega üles; toode võtab selles istuva või lamava isiku kuju, kuna tootel puudub kindel istumiseks määratud koht. Toodet võib kasutada nii siseruumis kui ka vabas õhus Seetõttu tuleb toode samalaadselt võrkkiigega klassifitseerida matkatarbena rubriiki 6306. Vt ka harmoneeritud süsteemi rubriigi 6306 selgitavate märkuste punkti 5, mille kohaselt matkatarbed sisaldavad muu hulgas ka võrkkiikesid. Peale selle välistab harmoneeritud süsteemi rubriigi 9403 (muu mööbel jne) selgitavate märkuste punkt e võrkkiikede klassifitseerimise rubriiki 9403 ja määrab need olenevalt toote materjalist rubriiki 6306 või rubriiki 5608 (valmisvõrgud) |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------